LidanRubinov/Halacha-QA huggingface dataset:
שאלה: הורים:, רציתי לדעת האם ביום השנה הראשון של אמא מותר לי לבקר גם בקבר של אבי? מראש
תשובה: מהשמים תנוחמו אין שום בעיה בבנין ירושלים תנוחם דוד לוי
שאלה: פרי עץ הדעת: במסגרת הלימוד של תחילת של ספר בראשית, הגענו לסיפור אדם וחווה בגן עדן. אחד הנושאים שעלה לדיון הוא: איזה פרי בדיוק היה בעץ הדעת, ולמה התקבעה דעה מסויימת שמדובר בתפוח. הסברתי לתלמידים כי בגמרא היו דיונים ארוכים לגבי זהותו של הפרי, כאשר רוב הדעות נטו לתפוח או תאנה או גפן או חיטה. בנוסף, הסברתי להם כי אמנים רבים שציירו את סיפור גן עדן, ציירו תפוח בעץ שלהם וכך התקבע בתודעתם של רבים שמדובר בתפוח. אחד התלמידים שאל האם בגמרא או במקור יהודי אחר הייתה פסיקה חד משמעית לגבי זהותו של הפרי. אשמח לדעת את התשובה.
תשובה: לפי היהדות יש מספר אפשרויות - התפוח לא ביניהן! תפוח זו מסורת נוצרית - ואת ההסבר לכך צריך למצוא אצל חוקרי אומנות ונצרות. רצ"ב קישור לדיון מסודר ויפה בנושא היהודי
שאלה: קללה של מישהו: הכרתי מישהי ובאמת שמההתחלה לא ניסיתי לפגוע בה, ואפילו כשניסיתי להגיד שאנחנו לא מתאימים עשיתי את זה בצורה הכי ר שיכולתי. העניין הוא שהיא נפגעה מזה שלא רציתי להיות איתה וקיללה אותי, עכשיו העניין הוא שאם היא היית מקללת אותי לא היה אכפת לי, אבל היא קיללה מישהו חשוב לי, ואני יודע שאומרים אין עוד מלבדו ושההחלטה בידי ה, אבל זה רק אם הייתי צדיק או משהו כזה, וגם מאיפה לי לדעת מה הולך בשמיים מאיפה אני יודע אולי הוא נותן את ההחלטה למלאך או לצדיק ואני לא יודע מה הוא יחליט. השאלה שלי היא האם אני צריך להיות מוטרד ומואג מהקללה שלה? כי שמעתי סיפורים על אנשים שקיללו וזה התגשם, מאיפה לי לדעת שאני חסין איך אני יכול להיות בטוח שהקללה שלה לא שווה כלום. אשמח אם תתן לי ראיה מהיהדות. אני שואל גם כדי לדעת למקרים אחרים כדי שלא כל בנאדם שיגיד לי משהו זה ילחיץ אותי.
תשובה: אינך צריך להיות מוטרד
שאלה: שימוש בתוכנות שונות שהורדו: חקרתי לאחרונה את נושא ההורדות הלא חוקיות והבנתי שיש פה חשש גזל ויש להחמיר. עכשיו מה לגבי קבצים שונים(משחקים, תוכנות או סרטים) שהמעשה נעשה וכבר התקנתי והשתמשתי בהם? אני צריך למחוק אותם? יש לציין שמדובר בקבצים בבעלות לא יהודית ובניגוד לסרטים שאותם יתכן והייתי קונה ע"מ לראותם בפעם הראשונה(ולכן אמחק את כולם) אין ספק שאת השאר לא הייתי טורח מסכים לקנותם כך או כך(יש תחליפים חינמיים לא נחוצות במיוחד מותרות לשעות הפנאי - כמו משחקים) שאלה נוספת במחילה: מאיזה צד באה חומרת האיסור בקניין רוחני של גוי לעומת זה של יהודי?
תשובה: אני מוכן למצוא לאנשים הקלות כדי לאפשר דברים טובים: להקל בכשרות כדי לארח או להתארח אצל יהודים ממגזר אחר. להקל בהוצאות מצווה למי שפרנסתו קשה. להקל בשבת למי שמשרת בצבא או בבית חולים. אבל אינני מוצא כל טעם אפילו לדון אתך בחיפוש הקלה לגנבה. לא מיהודי ולא מגוי. אני במקומך הייתי מתבייש לשאול שאלה כזאת. תזכר בהפטרה של יום כיפור שקרנו אתמול (ישעיהו פרק נח): הלוא זה צום אבחרהו פתח חרצבות רשע התר אגדות מוטה ושלח רצוצים חפשים וכל מוטה תנתקו הלוא פרס לרעב לחמך ועניים מרודים תביא בית כי תראה ערם וכסיתו ומבשרך לא תתעלם אז יבקע כשחר אורך וארכתך מהרה תצמח והלך לפניך צדקך כבוד ד  יאספך
שאלה: עבודה עם בע"ח טמאים: לכבוד הרב, אני במקצועי חוקרת בתחום הביולוגיה. קיבלתי הצעת עבודה במעבדת מחקר העוסקת בפיתוח תרופות ותוספים לתוצרי חקלאות ימית, כלומר דגים וביניהם גם מה שמכונה פירות ים למיניהם. במסגרת התפקיד אני אמורה לחקור תרופות מסוימות על פירות ים כשהמטרה בסוף היא למכור את המוצר הזה למקומות הגידול לצורך הגדלת התוצרת. יש לציין שקהל היעד העיקרי של הפיתוח הוא בחו"ל, ובסופו של דבר המוצר אמור לשמש גם לשיפור החקלאות של דגים כשרים גם כמובן, והטכנולוגיה שאיתה נעבוד עשויה להיות בסיס לפיתוח תרופות גם לבני אדם, אך עיקר העבודה עצמה נעשית בשלב זה כאמור על הפירות ים עצמם, ואני לא בטוחה אם אין בכך בעיה. אשמח לשמוע את דעת הרב בעניין. מראש!
תשובה: זו שאלה כבדת משקל. עמדתי היא שהגבול בין מחקר ובין מסחר וייצור שרצים האסורים על פי התורה לא נחצה בשאלה שלך. לאמור: מדובר עדיין במחקר, וכיוון שאין אנו יודעים לאן מחקר הולך, ולא זו בלבד, אלא שאפשר שהטכנולוגיה עצמה תיוצא לעולם כולו, שלא נתקדש באיסור מאכלות אסורות - העבודה שלך מותרת וחשובה. ושנה טובה
שאלה: ביצה של עירוב תבשילין בחמין: האם ניתן ביום ב של ראש השנה לשים את הביצה של עירוב תבשילין (המבושלת כבר מערב יום טוב) בחמין שיאכל בשבת?
תשובה: ניתן
שאלה: סדר ראש השנה לטבעונים: אני טבעונית, מאמינה ושומרת מסורת. חשוב לי שבחגים אברך את הברכות ע פ הסדר אך ללא מאכלים מן החי. רציתי לשאול למה מברכים על ראש של דג? ולמה מברכים על דבש?? ועל אפשר לברך במקום שני אלו ר הברכות?
תשובה: לך אין שום חובה לברך או לאכול מאכלים אלו בראש השנה. יש מנהג קדום להביא אותם לשולחן ולראות אותם ולומר  יהי רצון  ומי שאין לו או אינו רוצה להביא  לאכול מסיבה כלשהי יכול לומר את ה יהי רצון  בלי להביא כך נוהגים במשפחותינו לומר  יהי רצון שנהיה לראש ולא לזנב  בלי להביא לא ראש של כבש ולא ראש של דג. יש גם יהודי רבים הנמנעים מלאכול דג בראש השנה כיון שזה מזכיר להם את המילה דאגה. לגבי דבש - אין מנהג לאכול דבש אלא יש הטובלים את הלחם של ברכת המוציא ואת התפוח בדבש. הנוהגים על פי תורת הסוד אינם עושים זאת אלא טובלים בסוכר. (בדבש יש מידת הדין) הערה נוספת - הדבש (הרגיל) אינו יוצא מגוף הדבורה, בשונה מהחלב שיוצא מגוף הפרה. אם הדבש היה יוצא מגופה הוא היה אסור באכילה כי כל היוצא מן הטמא - טמא. (לכן חלב גמלים אסור). סיכום ניתן להביא לשולחן ולראות ולא לאכול, וניתן גם שלא להביא סימנים אלו לשולחן שנה טובה כתיבה וחתימה טובה דוד לוי לבירור נוסף 098987548
שאלה: ירק עלים: כיצד מנקים ירק עלים כרתי(כרישה) לא של גוש קטיף מחרקים?
תשובה: מצ"ב קישור למצגת המסבירה על ניקוי כרתי ושאר סימני החג
שאלה: ירק עלים: אנחנו מקפידים לקנות ירק נקי מחרקים. לאחרונה נודע לנו כי גם החברות הנקיות נגועות. 1. האם אפשרי לקנות ירק מהשוק ללא ריסוס מחרקים? אם כן, איך אפשר לנקות אותו? 2. האם כשמתארחים מותר לאכול מאכלים שמכילים ירק לא בגידול מיוחד(נשטף פעמיים במי סבון וזרם חזק)?
תשובה: מצ"ב הנחיות שלנו בנוגע לירק עלים
שאלה: שימוש בחומרי הוראה ללא רשות: בסוף שנה זו הפסקתי ללמד בבית ספר מסוים. בפגישה עם תלמידות מבית הספר שאלתי, מי מלמדת אותן השנה ואיזה חומר? תשובתן היתה שהמורה החדשה מצלמת להן חומרים שלי שעליהם מודפס שמי. יתר על כן, המורה מצלמת גם חומר מתוך ספרים שפרסמתי. שאלתי: א. האם מותר למורה לצלם חומרים מתוך ספרים שפרסמתי ללא רשותי? ב. האם מותר למורה לצלם דפים שחיברתי (שאינם ספר חוברת) ללא רשותי?
תשובה: לך לפני לשאול מה מותר ומה אסור אני מציע שתשוחחי עם אותה מורה. אני מאד שמח כאשר מורים משתמשים בחומרים שכתבתי (אפילו אם הם ימחקו את שמי ויכתבו את שמם) בבתי הספר בהם לימדתי זה היה מקובל ונפוץ שכל מורה משאיר לכל שאר המורים העתקים מדפי עבודה ומכל דבר שהדפיס לשימושם. היום זה נעשה באינטרנט ובכל יום אני מקבל הרבה חומר שהכינו מורים לתורה ברחבי הארץ והם מפיצים אותו לשימוש חופשי. לדעתי - אשריך שזכית ולא כדאי שתשמרי דפים שעמלת לעצמם אלא יגדיל תורה ויאדיר שנה טובה דוד לוי 098987548
שאלה: תולעים בדגים: רציתי לדעת האם בדגים שרוצים לטחון, יש צורך לבדוק מטפילים ותולעים ושנה טובה!
תשובה: דג שהוא בוודאי נגוע אסור לטחון אותו כי בזה אנו מבטלים את האיסור של אכילת התולעים. מצ"ב קישור לטבלה הנחייה בנושא דגים נקיים ונגועים במידה והדג נגוע אין לטוחנו שנה טובה
שאלה: שתייה בחזרת הש"ץ: האם מותר לחזן שנצטרד לשתות מעט מים בחזרת הש"ץ בראש השנה?
תשובה: לך בשאלה זו עליך לפנות לרב בית הכנסת. אם אין רב לבית הכנסת אז תפנה לרב הישוב או השכונה ואם גם זה אין אז לפי הגבאים (הם גם יבררו האם יש באפשרותם להחליף לחזן שאינו זקוק לשתות באמצע התפילה - זה בודאי עדיף) שנה טובה ורפואה שלימה דוד לוי 098987548 אם הרב יתיר לך - תשאל אותו גם אם ומתי לברך על המים
שאלה: קבלה על עצמי-פרק שירה: אני רוצה בע"ה בלי נדר לקבל על עצמי לקרוא 40 יום ברציפות פרק שירה (סגולה לזיווג) אם אני מתחילה את הקריאה למשל היום האם זה ר שזה יפול על יום כיפור, האם מותר לקרוא, או שעדיף מלכתחילה אחרי?! בברכת שנה טובה בשורות טובות
תשובה: לך אין איסור לקרוא ביום כיפור פרק שירה. אינני רואה שום תועלת בקריאה אותו פרק 40 פעם. כדי להתכונן לחיי נישואים מוצלחים צריך, בנוסף ליציבות רוחנית ומעשית בחיים, גם ללמוד לנצל את הזמן ולא לבזבזו על דברים חסרי ערך שנה טובה כתיבה וחתימה טובה דוד לוי 098987548
שאלה: הורדת כיסוי ראש: לפני 3 שנים נישאתי לבעלי והתחלנו להתחזק. בעלי לקח על עצמו כיפה וציצית ואני כיסוי ראש ותפילה אחת ביום. לפני שנה וחצי אמו של בעלי נפטרה ובעלי חזר בשאלה (אינו חובש יותר כיפה וציצית אך מתפלל 3 תפילות ביום כולל הנחת תפילין). מאז החתונה אני חובשת כיסוי ראש ומתפללת תפילה אחת ביום אבל פרט לכך אנו בית חילוני לכל דבר (נוסעים בשבת, מדליקים אש, חשמל), אבל חשוב לציין שאוכלים רק כשר. רציתי לשאול האם ניתן להתיר לי להוריד את הכיסוי (כיוון שהוא לא משתלב עם אורח חיי וקצת מעיק עלי) ואני אקח על עצמי עוד תפילה ביום. אני מפחדת להוריד את הכיסוי שמא יקרה משהו לילדיי או לי (קרה לי פעם שהורדתי אותו יום אחד ובאותו היום רבתי עם בעלי או שהילד נפצע- מאז אני מפחדת!!) מראש!
תשובה: קשה לי לענות על שאלה זו. זה קשה, כי התנועה בה אני עוסק היא תנועה של התחזקות ולא תנועה של החלשה. אני לא יודע האם הורדת כיסוי ראש מאיימת על הילדים שלך או עלייך או על בית שלכם. הסיבה ללכת עם כיסוי ראש היא בשל העובדה שהדבר הזה הוא ההדרכה ההלכתית הראויה, וכך צריך לנהוג. יישר כוח גדול על כל מה שאתם עושים, ועל כל התקרבות והתחזקות. מה אני מציע לעשות? אם את מחליטה להוריד את כיסוי הראש לחשוב כיצד זה יכול להיות חלק מתנועת התקדמות ולא מתנועת נסיגה. כלומר: לחשוב מה אתם יכולים לקבל על עצמכם כזוג כדי להתקרב יותר ולהתחזק יותר. אין כל ספק שמבחינה הלכתית, מבין הדוגמאות שנתת, שמירת שבת היא היא החשובה יותר מכל הדברים האחרים. אם את יכולה להפוך את השבת שלכם לשבת שיותר מכוונת להלכה - זה הדבר הנכון לעשות אותו, וכך להפוך את הכל לתנועת התחזקות ולא לתנועת החלשה. ושנה טובה
שאלה: מוצר חלבי שעלול להכיל שאריות חלב: קניתי מוצר (ממרח) שאין בו חלב כלל אך רשום למטה עלול להכיל שאריות חלב והוא בהכשר כשר חלב נוכרי. מה דינו? אם אין בו חלב כלל ורק עשוי להכיל שאריות?
תשובה: אין לכך משמעות הלכתית של ממש. שאריות מסופקות אלו בטלות לחלוטין, ואת יכולה להתעלם מהם.
שאלה: ערלה בפאפאיה: האם יש דין ערלה בפאפאיה?
תשובה: מצ"ב קישור לעמוד העדכון בנושא ערלה
שאלה: קדיש:, אבקש לא לפרסם את שאלתי הנני חילונית וכך גם הורי. יש לי שאלה בנוגע לקדיש. סבי וסבתי נפטרו באותו היום (בהפרש של שעה זה מזו מבלי לדעת האחד על השני). המצבה שלהם הוצבה קצת באיחור משום שלא היתה מוכנה (באשמתי דודי למעשה שלא פיקח על כך כראוי) באזכרה שלהם לאחר כ11 חודש (לא יודעת ממתי ספרו בדיוק ) עלינו לקבר וראיתי שאומרים קדיש. העניין הוא שכאשר נאמר קדיש היו רק 9 גברים ולא 10 ולמרות זאת נאמר קדיש.באמצע אמירת הקדיש היה אדם דתי שהסתובב באזור ושאל אם צריך מניין אך לצערי משפחתי סירבה לכך ברצוני לציין כי אבי הלך מדי יום שישי לבית הכנסת שם עשו קדיש כללי. כמו כן בשל כך שלא נעשה קדיש כראוי החלטתי לשלם לאברך ולבקש לומר קדיש עליהם בציון שנה למותם למשך חודש. השאלה שלי הינה האם בשל כך נשמותיהן של סבי וסבתי סובלות מכך? שכן המצבה לא הושמה בזמן וכן לא נאמר קדיש כראוי או שמא עצם זה שאבי הלך כמעט כל שישי לקדיש כללי, ותפילתו של האברך לאחר כשנה, עזרה לכפר על העוול שנעשה? המון
תשובה: לך, 1. אין בעיה לנפטר בכך שאין מצבה. המצבה בעיקר נועדה לסמן את הקבר, אחרי שהיא הושמה אסור להסירה היא כאילו לנפטר. בכל מקרה אין בעיה באיחור ולא כדאי שתרגישי רע עם זה. 2. קדיש נאמר במנין. האומר בלי מנין הוא טועה ונוהג לא נכון. אין זה מועיל או מזיק לנפטר. אם הוא עושה זאת במודע - אין לענות אחריו קדיש, וזו עבירה שלו ואולי של מי שמעודד אותו לכך. 3. המעשה שעשית היה נכון וטוב והפך את ה קדיש  למועיל. גם אם לא היית משלמת לו והוא היה עונה - זה ר גמור, לא צריך לעמוד צפוף אלא העיקר שישמע ויענה  אמן. העובדה ששילמת היא מעלה גדולה יותר לנפטר. 4. ביום השנה, בכל שנה ושנה (לפי התאריך העברי של הפטירה) יש תועלת לנשמה שאומרים עבורה  קדיש. אין זה חייב להיות בבית הקברות. לכן הצעתי לך, מספר ימים לפני התאריך תתקשרי לבית כנסת או ישיבה ותבקשי שבאותו יום יאמרו קדיש לעילוי נשמותיהם. במקומות רבים ישמחו לעשות זאת ומקובל לתרום לבית הכנסת. אפשר גם לשכור אדם. אני מציע שתעשי זאת בלי להתחייב (ותאמרי בלי נדר) מחדש בכל שנה במקום שיהיה קרוב אליך. היתרון בכך שאת יכולה לעשות זאת בלי לספר למשפחה וכך לא לעורר מחלוקות וכד. יש השוכרים מנין שיאמרו קדיש ליד הקבר - אינני רואה בכך תועלת וגם העלות יקרה כי זה דורש כמה שעות. שנה טובה ותזכי למצוות דוד לוי 098987548
שאלה: כרתי- ר  ה התשע  ה: כיצד יש לנקות כרתי של ברכת דוד נכון לערב ר"ה תשע"ה?
תשובה: מצ"ב קישור למצגת לקראת ראש השנה עם הדרכה מלאה כיצד מנקים כרתי שנה טובה
שאלה: קטיף הארץ הטובה: קנינו עלים ירוקים, חסות וכרוב של קטיף הארץ הטובה. חברה הפנתה אותי לאתר וראיתי שהחברה הנל לא מופיעה במומלצים. אשמח לדעת למה? האם העלים צריכים בדיקה מיוחדת? או האם יש ריסוס רב מידי? האם אפשר לאכול את הסחורה או לא?
תשובה: מצ"ב הנחיה בנושא
שאלה: הכשרת דירה: רציתי לשאול כמה שאלות- אני עוברת בעז"ה לדירה שלפניה היו גרים אנשים שאינם שומרים כשרות, אני ישמח להוראות איך להכשיר את המטבח- שיש, כיור, מיקרוגל ומקרר. יש לי צלחות חרס שלא השתמשו בהן כבר כמה שנים (לפחות שנתיים ואולי אפילו יותר) ואפילו לא זוכרים בשביל מה השתמשו בהן והאם בכלל השתמשו בהן. האם אני יכולה להשתמש בהם למה שאני רוצה? ושנה טובה.
תשובה: א. הטוב ביותר הוא למצוא ברשת כללי הכשרה לפסח, ולפעול על פיהם. הבעיה העיקרית היא כמובן המיקרו, שכן כל הדברים האחרים למעשה אינם זקוקים להכשרה לאחר ניקוי טוב עם חומר ניקוי. ב. המנהג המקובל הוא שלאחר זמן ממושך ניתן לקבוע את "זהות" הכלים (בשרי-חלבי) ולהשתמש בה באופן קבוע. הדבר בנוי על דברי חלק מהאחרונים ביחס להרחבה הנמצאת בדיני יין נסך, וכן על ספיקות שונים שאת מתארת בשאלה.
שאלה: הפרשת חלה: אני כהן מיוחס (יש לנו שושלת יוחסין עד עלי הכהן). האם אני חייב בהפרשת חלה?
תשובה: לאור דברי הרמב"ם בהלכות מעשרות פ"א ה"ג נראה שכן, ואף הגר"א כתב כך. הדבר דומה להפרשת תרומות ומעשרות על ידי כהן.
שאלה: עלי סלק: עלי סלק של חברת עלי גלאט ירוק למהדרין. ניתן לאכול? (בכשרות הרב ויא, בד"ץ העדה החרדית, מהדרין רבנות ירושלים, כתוב שזה גידולי חו"ל)
תשובה: מצ"ב הנחיות בנושא
שאלה: צום בהריון: אני בתחילת הריון ראשון בחודש שני. הרופא אוסר עליי לצום בכיפור. הוא טוען שזה סכנה בשבילי ובשביל העובר. מה עליי לעשות? וגמר חתימה טובה.
תשובה: לך צריך לבקש מהרופא הסבר במה את שונה מכל הנשים בעולם. הקב"ה בתורה ציווה לצום ביום כיפור. הדרך הבריאה והרגילה בעולם היא שהנשים הן בהריון פעם בכמה שנים וגם הן צריכות לצום ביום כיפור (בצום גדליה אל תצומי כי לא גזרו על נשים במצבך) יתכן שאצלך מקרה מיוחד ולכן צריך לשאול את הרופא: 1. במה ההריון שלך הוא מקרה מיוחד (בלשון הרפואית מה גורם לו להיות  הריון בסיכון גבוה ). 2. האם את צריכה לאכול או מספיק לשתות שתיה מזינה כמו מרק סמיך מיצי פירות וכד? 3. לכמה ליטר גופך זקוק ביממה בהנחה שאת שוכבת כל היום בבית ליד המזגן? עם תשובות אלו תתקשרי אלי הביתה 098987548 שנה טובה כתיבה וחתימה טובה הריון ולידה בריאים וקלים והעיקר שתזכו לגדל את ילדיכם לתורה לחופה ומעשים טובים דוד לוי
שאלה: כשרות חבל מודיעין: רציתי לשאול מה טיב הכשרות של רבנות חבל מודיעין? בנוגע לעופות בשרים- על האש
תשובה: לא ציינת באיזה בשר מדובר במידה ומדובר בבשר מעובד: 1. יש לוודא את מקור הבשרים והעופות. 2. יש לוודא את כשרות שאר התוספים. לתוספת ידע לחץ כאן
שאלה: ילדים של גר ששם משפחתו לוי: אז לאחר ששאלתי לגביי שם משפחה (אם בחור שנולד עם שם משפחה לוי לאבא יהודי) אם הוא צריך לשנות את שם משפחתו נאמר לי שלא. אך לא יוכל לעלות לתורה כלוי. מה קורה עם הילדים שלו? הם כן יוכלו לעלות לצורה כלויים? :-)
תשובה: לך הוא אינו לוי וילדיו אינם לויים ולא יעלו לתורה כ לוי. יש הרבה אנשים ששם משפחתם לוי ואינם לויים. אני מציע לו שכאשר יתחתן בעזרת השם ישנה את שם משפחתו למנוע בלבול. הגר הוא כמו אדם שנולד והצטרף לעם ישראל. הוא אינו חלק מאף אחד מהשבטים, גם לא משבט לוי. אביו, יהודי שבא על גויה, עשה מעשה חמור ונורא ביותר. על מעשה כזה נאמר  קנאים פוגעים בו. במובן מסוים הוא חילל את קדושתו גם כיהודי ונראה שרוחנית גם כלוי. הגר אינו מיוחס לאביו גם אם הוא קיבל ממנו את הגנים. סיכום לא הוא ולא ילדיו אינם חלק משבט לוי לשום דבר וענין שנה טובה דוד לוי 098987548, ואם אביו היה כהן הרי שהוא היה מחלל את קדושתו לכל חייו במעשה זה
שאלה: רבנות נתיבות מהדרין: אצלנו בכרמיאל לא תמיד מגיעים עופות ובקר ברמת הכשרות הגבוהה שאתם ממליצים. רציתי לשאול 2 שאלות: 1) עופות של תנובה רבנות נתיבות מהדרין - אשמח לדעת מה ידוע לכם על טיב הכשרות שם. 2) שחיטת חו"ל של הרבנות - האם זו רמת כשרות טובה? (נאמר לי פעם שזה תלוי על איזה צוות נופלים ולכן זה קצת הימור) ושנה טובה
תשובה: באופן כללי אנו ממליצים להצמד לרשימת המומלצים שלנו באם יש עוד שאלה בנושא ניתן לפנות למוקד ההלכה 02-6569352
שאלה: ירקות עלים - ברכת דוד: רכשתי עלי סלק באריזה של ברכת דוד (מנגולד). אני לא רואה חברה זו ברשימת המומלצים. מה דינה?
תשובה: מצ"ב הנחיות בנושא
שאלה: ירקות עלים: האם הירק של ברכת דוד מספיק כשר כלא מוחזק בתולעים
תשובה: מצ"ב הנחיות בנושא
שאלה: לטוס ביום כיפור: הזמינו לי כרטיס טיסה לארה ב ותאריך הטיסה הוא על יום כיפור-כלומר שבזמן יום כיפור אני יהיה במטוס. השאלה היא האם עליי לוותר על הטיסה והטיול או לא לוותר? ואם לא, האם יש משהו שניתן לעשות בנדון כי אני אדם מאמין בדת בכלל ובמשמעות יום כיפור בפרט? על העזרה כבוד הרב וראש השנה שמח ושנה טובה!
תשובה: ושנה טובה. ראשית, אין שום היתר לטוס ביום כיפור, שהוא היום הקדוש ביותר בשנה לעם ישראל. יש בטיסה איסורים רבים שאין צורך לפרטם. כל אחד בעולם עובר ניסיונות רבים, ואתה   התברכת והעמידו אותך בניסיון שהוא לא פשוט מצד אחד   להפסיד טיסה לארה"ב, אבל מצד שני   אין בו הפסדים, כמו שיכולים להיות במקרים אחרים. לכן, זהו בדיוק מה שאתה מתבקש   לוותר על הטיסה, ואני מאמין שה  ישלים חסרונך. וגמר חתימה טובה.
שאלה: פרפקציוניזם ושליטה מצד אחד - מצד שני - אחריות והתמדה. מה נכון?: היי,שתי תכונות שנורא מאפיינות אותי הן פרפקציוניזם ושליטה.מין פריק קונטרול כשמשהו לא הולך בדרך שלי ובדיוק כמו שאני רוצה אני יכולה לאבד את זה אבל מצד שני זה גורם לי לרצות להצליח, להתמיד, ולשפר.להיות אחראית יותר. הייתי רוצה לדעת איך למתן את התכונה הזאת ולהפוך להיות פחות מרובעת.!
תשובה: לך אני רוצה לחלק את התשובה שלי לשלשה חלקים. ברמה ה שכלית, התשובה לשאלה שלך נמצאת ב תפילת השלוה  שמפורסמת מאד תן בי את השלווה - לקבל את הדברים שאין ביכולתי לשנותם, את האומץ - לשנות את אשר ביכולתי, ואת התבונה - להבחין בין שניהם. כאשר מדובר בדברים שנמצאים בשליטתך, הרי שודאי שטוב שאת עושה כל שביכלתך. כשמדובר בדברים שאינם בשליטתך, אז המשימה שלך הפוכה - לקבל את זה בשלוה מתוך הבנה שזה רצון הבורא. ברמה ה רגשית, בודאי שהאתגר המרכזי הוא  להבחין בין שניהם. נדמה לי שבדרך כלל בשעת מעשה אנחנו בטוחים שזה משהו שמוטל עלינו לעשות ולשנות, ולאחר זמן, אנחנו מבינים שבעצם זה לא היה התפקיד שלנו בכלל. לכן, אפשר לחשוב על כל מיני פתרונות. אולי לנסות להתיעץ עם מישהו לפני שאנחנו מחליטים לעשות משהו, אולי יעזור לך לקחת סיטואציה מסוימת, שאת חושבת שלא פעלת בה כמו שצריך ולנסות לנתח אותה - מה גרם לך  לאבד את זה? איך באותה נקודת זמן יכולת להגיב אחרת? מה יכול לעזור לך להגיב אחרת בעתיד וכן הלאה. אם מקיימים ניתוח שכזה עוד ועוד, זה מסייע ברגע האמת להגיב בצורה יותר בריאה וטובה. ברמה ה מעשית  - אולי כדאי לך לפנות לייעוץ מקצועי בצורה זו או אחרת. הרבה פעמים היסודות של פרפקציוניזם ושליטה נטועים עמוק בתוכנו, וטיפול מקצועי יכול לעזור לנו לחשוף אותם (למשל - רצון להוכיח את עצמך מול אדם כלשהוא וכו ) וממילא להתמודד בצורה אחרת לגמרי עם אותן רגשות. מקוה שהועלתי מעט, תגובות תתקבלנה בשמחה במייל שלי טוביה tsbias1 gmail.com
שאלה: כל שנה דור חדש! - דבר תורה קצר לפרשת האזינו: וואו, הוא כל כך לא שייך לדור שלנו, הוא לא מבין אותנו, למה אנחנו צריכים להקשיב לו? אם הוא היה צעיר כמונו, הוא בטוח לא היה מדבר ככה! אנחנו לא צודקים?!
תשובה: יש בזה משהו. בפרשת השבוע הפסוק אומר  בינו שנות דור ודור, התורה מצווה עלינו להתבונן בדורות הקודמים על מנת להבין מה לעשות ומה לא לעשות, כמי להיות, וכמי לא להיות. ה שפת אמת  מסביר שבעצם בפסוק הזה התורה אומרת שישנו שוני בהבנה בין הדורות, ובכל דור ודור ישנה הבנה שונה של המציאות. לא רק בכל דור, אלא בכל ראש השנה מתחדשת הבנה מיוחדת ושונה בעולם, ההבנה הזאת היא הבנה חדשה, הבנה שלא היתה שנה שעברה. אז כל שנה יש לנו הבנה שונה בעולם, כל שנה התבוננות שונה. ברור, למה הוא לא מבין אותנו. הוא נמצא בהבנה של לפני כמה דורות ושנים. כן, אולי יש בזה משהו נכון, הוא לא לגמרי מבין אותך, הוא לא יכול להיות אתה. אבל:  שאל אביך ויגדך   זקניך ויאמרו לך, למרות שכל דור יש לנו הבנה חדשה וגדולה יותר, אבל היא מבוססת על הכוחות וההתבוננות שעם ישראל במהלך הדורות יצר. אנחנו לא מנותקים! אנחנו ממשיכים את השרשרת של הדורות! לכן אנחנו חייבים להבין מה היה בדור הקודם, ולשמוע מהם מה היה, ולו רק בשביל לדעת איזה דבר גדול אנחנו ממשיכים, ומתחילים מחדש. כן, גם אם הוא לא לגמרי מבין אותנו, ואולי הוא קצת נמצא בדור אחר, אנחנו חייבים לנסות להבין אותו, בדברים שלו יש את הסוד שיכול לבנות אותנו טוב יותר. רק אם נקשיב לדור הקודם נבין שנות דור ואז נוכל להבין עוד שנות דור, את הדור שלנו, ולהבנות איך שאנחנו רוצים וצריכים, על בסיס הדורות הקודמים. אה, אולי בגלל זה אנחנו מבקשים שה  יזכור לנו את אברהם יצחק ויעקב, כי אנחנו יודעים שאנחנו קשורים לדורות הקודמים? טוב, נקשיב לו, ואולי נצליח להקשיב לעצמנו, ולתובנות החדשות שאנחנו רוצים להבין בעולם השנה! שנה טובה! כתיבה וחתימה טובה!
שאלה: ללא נושא מסויים.: דיברתי לאחרונה עם אדם חילוני ואני דתיה. מהשיחות שלנו יש לי שתי שאלות. 1. איך לא לגרום לו (וגם לי) להגיע לידי כפירה? אני לא חושבת שהוא אתאיסט אבל הוא לא דתי. 2. דיברנו על הפרשת חלה והוא שאל אותי למה זורקים את ההפרשה ולא נותנים אותה לעניים, וזה כביכול בזבוז אדיר של אוכל כי זה כמויות שמצטברות. אני חושבת שהוא בהחלט צודק, ולכן אנישואלת כאן את השאלה כי אין לי תשובה. ואני גם רוצה לצרף לשאלה הזאת את עניין הפרשת תרומות ומעשרות. וכמו כן, מה עושים במאפיות או במקומות שמוכרים ירקות? שם הרי יש כמויות עצומות של בצק ירקות ולזרוק את זה לפח זה ממש בזבוז. אז מה עושים שם? ושנה טובה!
תשובה: 1. השיחות שלך מעידות שאת מושפעת ממנו יותר ממה שהוא מושפע ממך. לכן תמליצי לו לפנות למסגרות לימוד באזור מגוריו ותנתקי את הקשר אתו. 2. השאלה השנייה שלך מצביעה על ההשפעה שהוא משפיע עליך. את כותבת: "בזבוז אדיר. לא נותנים לעניים". לידיעתך - הפרשת חלה היא כזית מכל כמות של עיסה. כך שגם במאפיה אין "בזבוז אדיר". לא כל דבר קשור לעניים - את מוזמנת לתרום את חלקך לאחת מאגודות החסד הרבות, מתוך העולם הדתי, שמסייעות לנזקקים. בהפרשת תרומות יש כמויות רבות, מצאו לכך פתרונות כדי למנוע השחתת היבול. לדוגמה - מתוך אתר המועצה הדתית תל אביב - הסחורה המופרשת מועברת לספארי בר"ג, והתרומה מיועדת לבעלי החיים במקום. על פי ההלכה אסור לאכול תרומה, אולם ניתן להאכיל פירות וירקות שהן תרומה לבעלי חיים של כהן. משום כך החכירה הנהלת הספארי את הגן לאחד הכהנים (בתאום עם המחלקה) כך שכל בעלי החיים הן למעשה רכושו של הכהן, וכך יכולים בעלי החיים בספארי לאכול את התרומות והמעשרות. שנה טובה!
שאלה: איך אוכל לעשות זאת?: יש משהו שאני ממש רוצה לקבל מקב"ה, אני חושש שגם אם ארבה מאוד בתפילתי הדבר לא יעזור. איך אוכל לדאוג שהדבר יקרה? הדבר שאני רוצה לבקש הוא דבר שייתכן ולא אפשרי בדורנו אבל למרות זאת רצוני גדול, מה אוכל לעשות? (לדוגמא להרבות בלימוד תורה) וחג שמח!
תשובה: הקב"ה הבטיח לאברהם אבינו את ארץ ישראל, למרות זאת כאשר מתה שרה אברהם עכב את קבורתה. הוא ידע שלמרות שהוא פוגע בכבודה זו ההזדמנות שלו לקנות בעצמו חלקת קבר בארץ ישראל. גם ליעקב הבטיח הקב"ה שמירה והגנה ובכל זאת יעקב פועל בשיקול דעת ותושיה מול לבן. לקראת המפגש עם עשיו יעקב שוב מתפלל אבל לא מסתפק בתפילה ונערך גם לדורון ומלחמה. מכאן למדנו שלא די להתפלל צריך לנקוט בכל הדרכים האפשריות להשיג את המבוקש. ואחרי הכל יש לקבל באהבה כל תשובה שד  יתן - אם כן ואם לא. תן דעתך: לפעמים אנחנו מתפללים על דבר שמזיק לנו. עליך לבדוק אם הבקשה שלך היא בכלל לטובתך האמתית? נניח שאתה מבקש מהקב"ה שיהיה לך אופנוע לרכיבה והקב"ה מונע זאת ממך כי הוא חס על חייך. לדוגמה שלך: אולי הכשרון שלך אינו בלמוד תורה אלא בארגון מפעלי חסד ואם תתפלל על כך תעשה חיל.
שאלה: זוגיות ומזל: תראה רציתי את עזרתך הדחופה. אני יוצאת עם בחור כבר שנתיים. הוא צעיר ממני, חולה אפילפסיה, בעל בעיות קשב וריכוז אומנם עבר ניתוח להסרת גידול שגרם לאפילפסיה אבל עדיין לוקח כדורים. אני החברה הראשונה שלו ויש לו דוד שמביא לו כסף על בסיס קבוע מכיוון שהוריו לא נותנים לו. ההורים שלי נגד הקשר מכיוון שהוא עצלן לומד עכשיו באריאל הנדסת בניין לאחר שעף מבאר שבע על נכשלים. ועכשיו מנסה כאן אבל אין לו כח ללמוד גם בגלל המחלה וגם בגלל בעיות הקשב והריכוז. בנוסף מטופל אצל פסיכאטר מכיוון שהוא מאוד תלותי, אובססיבי עבר הרבה חרם בבתי הספר וכתוצאה מכך אטום רגשית ואפילו לא אומר לי שהוא אוהב אותי למרות שהוא מביע חום ומחבק. נפרדתי ממנו 13 פעמים מכיוון שחיפשתי מצד אחד כבר גבר גבר בוגר, כבר עצמאי, שגר בדירה לבד, בנוסף גם ההורים נגד וניתקו איתי קשר כיוון שלא סובלים אותו כי טוענים שהוא עצלן, ילדותי ולא בנוי לחיים האמיתיים ושאני סתם שורפת את הזמן שלי בגיל 30, מצד שני לא הולך ל עם גברים אמיתיים אין לי חיבור איתם ושי באמת רוצה אותי ומוכן אפילו אחרי שנפרדתי ממנו לחזור. השאלה שלי אליך היא קצרה וברורה האם הוא האחד שלי, הגורל שלי? או שחבל על זמני והוא סתם עושה לי מזל רע? אודה לתשובתך במהרה חג שמח ושנה טובה.
תשובה: אין לי ולא לאף אחד בעולם תשובה לשאלה שלך. כל עוד אין נביאים, אין מי שיתן לך תשובה נחרצת כן או לא. אני מבין מאוד את המצוקה שלך: מצד אחד קושי למצוא מישהו אחר ומצד שני תחושה שלחיות אתו זה סיבוך גדול מדי. גם התחושה שלך שצריך להחליט נכונה מאוד. מתוך התבוננות שכלית אני מציע לך לוותר עליו. אחרי שנפרדת ממנו 13 פעמים קשה להאמין שיש סיכוי לזוגיות מתמשכת ביניכם. לפי מה שאת מתארת אותו - לא כדאי לך שהוא יהיה האבא שמגדל את הילדים שלך והדמות הגברית עבורם. נראה לי שבנסיבות הללו כדאי להפתח להיכרות עם גרושים ואלמנים - זה עדיף על פני קשר עם הבחור.
שאלה: קדיש: הורי נפטרו שאלתי האם ביום כיפור אני צריך או רצוי להגיד קדיש עליהם?
תשובה: אמירת קדיש על הורים לא קשורה ליום כיפור ולא לשום חג אחר. קדיש אומרים במשך 11 חודשים לאחר הפטירה. כמו כן בכל שנה ביום הזיכרון.
שאלה: איוב: בספר איוב בפרק האחרון: 42, פסוק 4, איוב אומר לאלוהים: "שמע נא ואנכי אדבר,אשאלך והודיעני", אבל אני לא מוצאת את השאלה והתשובה. הפירוש המקובל אומר שזו חזרה על מה שאמר אלוהים לאיוב קודם: "אשאלך והודיעני" אבל אין התייחסות כלל לעובדה שאיוב מבקש זאת וגם אומר אנכי "שמע-נא ואנכי אדבר, אשאלך והודיעני".
תשובה: לאורך כל הספר איוב פנה בטענות שונות אל ד  וממילא ציפה לקבל עליהן מענה. כגון פרק יג יט מי הוא - יריב עמדי? כי עתה - אחריש ואגוע! כ אך שתים אל תעש עמדי! אז מפניך לא אסתר!! כא כפך מעלי הרחק, ואמתך - אל תבעתני. כב וקרא - ואנכי אענה, או - אדבר והשיבני: כג כמה לי עו נות וחטאות? פשעי וחטאתי - הדיעני!! כד למה פניך תסתיר, ותחשבני לאויב לך? פרק כג - ג מי יתן ידעתי ואמצאהו, אבוא עד תכונתו. ד אערכה לפניו משפט, ופי אמלא תוכחות. ה אדעה מלים יענני, ואבינה מה יאמר לי. מפרק לח ד  משיב לאיוב. בפרק מב איוב משיב ואומר ל-ד  שמענה ד  שינה את ההסתכלות שלו ופתר את הקשיים שלו.